கேள்வி: சங்கரன்கோவில் - பேருந்துப் போக்குவரத்து குறித்து விரிவாக சொல்லுங்கள்.
பதில்: சங்கரன்கோவிலில் இரண்டு பேருந்து நிலையங்கள் உள்ளன. பழைய பேருந்து நிலையத்தின் பெயர்: அண்ணா பேருந்து நிலையம். புதிய பேருந்து நிலையத்தின் பெயர்: தந்தை பெரியார் புதிய பேருந்து நிலையம். புதிய பேருந்து நிலையம் மக்கள் பயன்பாட்டில் உள்ளது. ஏனெனில், பழைய பேருந்து நிலையமானது மறுசீரமைப்புப் பணியில் உள்ளது. இன்னும் சில மாதங்களில் பழைய பேருந்து நிலையம் மக்கள் பயன்பாட்டிற்கு வரும் என எதிர்பார்க்கப்படுகிறது. சங்கரன்கோவில் மாநில நெடுஞ்சாலைகளான 41 மற்றும் 71 ஆகிய இரு பெரும் நெடுஞ்சாலையின் மத்தியில் அமைந்துள்ளது. மேலும், தேசிய நெடுஞ்சாலைகளான 7 மற்றும் 208 ஆகியவை மிகவும் அருகில் அமைந்துள்ளது. ஆகையால் தினமும் ஆயிரக்கணக்கான பேருந்துகள் வந்து செல்கின்றன. தமிழகத்தின் பல்வேறு பகுதிகளுக்குச் செல்ல வசதிகள் உள்ளன. சங்கரன்கோவிலிருந்து திருநெல்வேலி, தென்காசி மாவட்டம், கோவில்பட்டி, இராஜபாளையம், ஶ்ரீவில்லிபுத்தூர், மதுரை, சிவகாசி, தேனி, குமுளி, தூத்துக்குடி, புளியங்குடி, சுரண்டை, ஆலங்குளம், நாகர்கோவில், மார்த்தாண்டம், திருச்செந்தூர், அம்பாசமுத்திரம், பாபநாசம் (திருநெல்வேலி), செங்கோட்டை, போடி, விருதுநகர், திருச்சி, திருப்பூர், சென்னை, கோயம்புத்தூர், மேட்டுப்பாளையம், பழனி, பொள்ளாச்சி, ஊட்டி என தமிழ்நாட்டின் ஏனைய பகுதிகளுக்கு செல்ல நேரடியாக அரசு மற்றும் தனியார் பேருந்துகளும் உள்ளன. கேரள மாநிலத்தின் கொல்லம், திருவனந்தபுரம், கோட்டயம், ஆலப்புழா, புனலூர் போன்ற முக்கிய நகரங்களுக்குச் செல்ல விரும்பினால் தென்காசி சென்று செல்லலாம். கேரள மாநிலம் மூணார், பாலக்காடு, கோழிக்கோடு, மலப்புறம் செல்ல நேரடி பேருந்து வசதிகள் உள்ளன. பெங்களூரு, பாண்டிச்சேரி போன்ற வெளிமாநில நகரங்களுக்கும் பேருந்து வசதிகள் உள்ளன.